jkorsvik/nowiki_second_scrape_merged huggingface dataset:
Jesper Livang Simonsen

Jesper Livang Simonsen (født 16. januar 1989) er en norsk håndballspiller. Pr. 2019 spiller han for OSI Håndball i 1. Divisjon håndball for menn.


== Oppvekst og tidlig karriere ==
Simonsen er oppvokst på Tjøme i kommunen Færder i Vestfold. Han var fra en ung alder et talent i håndball og fullførte sin videregåendeutdanning ved Sandefjord videregående skole med studiespesialisering innen toppidrett. I 2009 vant Simonsen Norgesmesterskapet for juniorer i håndball for Runar IL .


== Nøtterøy håndball ==
I 2008 signerte Simonsen for Nøtterøy Håndball og rykket opp til Eliteserien i 2011 . Simonsen spilte i Eliterserien i 6 måneder før han ga seg på toppnivå grunnet skader.


== OSI Håndball ==
I 2015 signerte Simonsen for OSI Håndball. I 2018 rykket OSI Håndball opp til 1. Divisjon håndball for menn. Simonsen står oppført med 145 skåringer for klubben.


== Andre meritter ==
Simonsen er også en habil golfspiller og står med klubbrekord på Tjøme golfklubb for den lengste driven i klubbens historie. Han har også vunnet klubbmesterskapet i 2018


== Referanser ==
Hypercane

Hypercane er en hypotetisk tropisk syklon. Kerry Emanuel med flere har forslått at slike ekstreme sykloner kan dannes dersom havstemperaturen når 50°C. En slik økning kan skyldes en stor asteroide- eller kometpåvirkning, en stor undersjøisk flombasalt eller på grunn av ekstrem global oppvarming.
Ifølge A Dictionary of Weather er hypercane en dårlig definert term. Emmanuel har etter den opprinnelige artikkelen ble publisert påvist feil i beregningene og anbefalt at det må gjøres nye beregninger.Hypercane brukes også noen ganger av avisene om en eksepsjonelt sterk tropisk syklon.


== Forklaring ==
For at en «hypercane» skal kunne oppstå, må havtemperaturen være minst 45°C. En betraktelig forskjell mellom en «hypercane» og dagens tropisk syklon er at en «hypercane» ville ha strukket seg inn i den øvre stratosfæren, mens dagens tropiske sykloner strekker seg ut i bare den nedre stratosfæren. 
Om en «hypercane» hadde oppstått, ville de ha hatt vindhastigheter på over 600 km/t. Skulle en slik tropisk syklon nå frem til et land, ville den ha ødelagt alt i sin vei. Slike tropiske sykloner ville ha et trykk på under 700 kilo, noe som gir dem en enorm levetid.
De ekstreme forholdene som kreves for å skape en «hypercane», kan tenkes å produsere et system opp til størrelse med Nord-Amerika, og skape stormflod på 18 meter og et øye på nesten 300 km. Vannet kan forbli varmt nok i flere uker, slik at flere «hypercaner» blir dannet. Skyene i en «hypercane» vil nå fra 30 km til 40 km inn i stratosfæren. En slik intens tropisk syklon vil også skade jordens ozon. Vannmolekyler i stratosfæren vil reagere med ozon for å akselerere forfall i oksygen og redusere absorpsjon av ultrafiolett lys.


== Referanser ==
136. motoriserte infanteribrigade

136. motoriserte infanteribrigade (russisk 136-я отдельная гвардейская мотострелковая Уманско-Берлинская Краснознамённая, орденов Суворова, Кутузова и Богдана Хмельницкого бригада, (136. selvstendige Garde Umansk-Berlin Røde Fane motoriserte infanteribrigade med orden fra Suvorov, Kutuzov og Bogdan Khmeljnitskij) er en brigade underlagt 58. kombinerte armé i Søndre militærdistrikt i det russiske forsvaret. Brigaden er forlagt til Bujnaksk i Dagestan.


== Referanser ==
2B14 Podnos

2B14 Podnos (russisk: 2Б14 «Поднос») er en sovjetisk 82-mm bombekaster fra de tidlige 1980-årene. Den er ennå i bruk, blant annet i lette infanteriavdelinger i Russland. Det vanlige er et batteri på 6 for hver infanteribataljon.


== Varianter ==
2B14 (2Б14)
2B14-1 (2Б14-1-1)


== Referanser ==
2B9 Vasiljok

2B9 Vasiljok («Kornblomst») er en automatisk 82 millimeters bombekaster som ble utviklet i Sovjetunionen i 1967 og utplassert på 1970-tallet. 2B9 kan skyte enkeltskudd eller automatlading med 4 granater om gangen. Den kan lades fra munningen eller ved sluttstykket og er basert på en vogn med hjul. Det regnes som bataljonssjefens lommeartilleri.


== Varianter ==
2B9 Vasilek – Basimodellen
2B9M Vasilek – Modernisert i 1984.


== Referanser ==
Katkispa

Katkispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.


== Utseende ==
En liten (ca. 4 millimeter), avlang, rødlig skjoldbille med svarte dekkvinger.  Antennene er tynne, 11-leddete, noe under halvparten så lange som kroppen. Pronotum er avrundet firkantet, betydelig smalere enn dekkvingene, som er jevnbrede, uten utvidete sidekanter, med 10 fine punktrader.


== Levevis ==
Både larver og voksne lever på planter og eter fra dem. Ingenting er kjent om denne artens biologi.


== Utbredelse ==
Slekten er kjent fra Venezuela.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
stamme Imatidiini Hope, 1840
slekten Katkispa Sekerka, 2014
Katkispa elongata (Pic, 1934)


== Litteratur ==
L. Sekerka (2014) Review of Imatidiini genera (Coleoptera: Chrysomelidae: Cassidinae). Acta Entomologica Musei Nationalis Pragae 54 (1): 257-314. [1]
L. Sekerka (2017) Taxonomic changes within Imatidiini and Hybosispini (Coleoptera: Chrysomelidae: Cassidinae). Acta Entomologica Musei Nationalis Pragae 57 (2): 351-380. [2]


== Eksterne lenker ==
Bilde av arten
(en) Katkispa i Global Biodiversity Information Facility 
Katkispa – detaljert informasjon på Wikispecies
15. motoriserte infanteribrigade

15. motoriserte infanteribrigade (russisk: 15-я отдельная гвардейская мотострелковая Берлинская Краснознаменная ордена Кутузова бригада), full betegnelse (15. selvstendige Garde Berlin Røde Fane med Kutuzovs orden motoriserte infanteribrigade) hører til de fredsbevarende styrkene i Russland, men er også en del av 2. kombinerte armé og er forlagt til Rosjtsjinskij (Samara oblast)


=== Våpen ===
41 T-72BМ
130 BTR-70/BTR-80
33 MT-LB
18 2B14 Podnos
18 2B9 Vasiljok
4 BRDM-2,
12 SA-8
6 SA-13
6 2S6 Тungusjka


== Referanser ==
Lechispa

Lechispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.


== Utseende ==
Middelsstore (ca. 6 millimeter), lange og tynne, svarte skjoldbiller.  Kroppen er nesten fem ganger så lang som bred. Antennene er tynne, 11-leddete, litt lengre enn pronotum. Pronotum er avrundet firkantet, lengre enn bredt, bredest ved forkanten, dekkvingene er jevnbrede, uten utvidete sidekanter, med 10 fine punktrader.


== Levevis ==
Både larver og voksne lever på planter og eter fra dem. Artene lever på gress i slekten Paspalum.


== Utbredelse ==
Slekten er kjent fra Argentina.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
stamme Imatidiini Hope, 1840
slekten Lechispa Sekerka, 2014
Lechispa parallela (Pic, 1930)
Lechispa rosariana (Maulik, 1933)


== Litteratur ==
L. Sekerka (2014) Review of Imatidiini genera (Coleoptera: Chrysomelidae: Cassidinae). Acta Entomologica Musei Nationalis Pragae 54 (1): 257-314. [1]
L. Sekerka (2017) Taxonomic changes within Imatidiini and Hybosispini (Coleoptera: Chrysomelidae: Cassidinae). Acta Entomologica Musei Nationalis Pragae 57 (2): 351-380. [2]


== Eksterne lenker ==
Bilde av arten
Lechispa – detaljert informasjon på Wikispecies
Parentispa

Parentispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.


== Utseende ==
Middelsstore (4,7 - 6,2 millimeter), avlange, svarte skjoldbiller, dekkvingene gjerne med gule tegninger.  Kroppen er nesten fire ganger så lang som bred. Antennene er tynne, 11-leddete, litt lengre enn pronotum. Pronotum er avrundet firkantet, så langt som bredt, dekkvingene er jevnbrede, uten utvidete sidekanter, med 10 fine punktrader.


== Levevis ==
Både larver og voksne lever på planter og eter fra dem. Artene lever på palmer, særlig oljepalme.


== Utbredelse ==
Slekten er kjent fra Belize i nord til Brasil i sør.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
stamme Imatidiini Hope, 1840
slekten Parentispa Sekerka, 2014
Parentispa formosa (Staines, 1996)
Parentispa gracilis (Balý, 1878)
Parentispa vagelineata (Pic, 1926)


== Litteratur ==
L. Sekerka (2014) Review of Imatidiini genera (Coleoptera: Chrysomelidae: Cassidinae). Acta Entomologica Musei Nationalis Pragae 54 (1): 257-314. [1]
L. Sekerka (2017) Taxonomic changes within Imatidiini and Hybosispini (Coleoptera: Chrysomelidae: Cassidinae). Acta Entomologica Musei Nationalis Pragae 57 (2): 351-380. [2]


== Eksterne lenker ==
(en) Parentispa i Global Biodiversity Information Facility 
Parentispa – detaljert informasjon på Wikispecies
Rosjtsjinskij (Samara oblast)

Rosjtsjinskij (russisk: Ро́щинский) er en bymessig bosetning i Volzjskij-distriktet i Samara oblast i Russland. Befolkningen var 11 920 ved folketellingen i 2010, mot 12 878 i 2002.


== Historie ==
Det startet som en liten landsby i 1932. Den første militære garnisonen ble etablert her i 1933; og flere ble organisert gjennom 1960-tallet og 1970–tallet. Det primære formålet med disse garnisonene var å øve tropper før de ble sendt til Øst-Tyskland. Etter gjenforeninga av Tyskland i 1990, ble 100 000 sovjetiske soldater flyttet tilbake til Russland, og Rosjtsjinskij ble et av målene for de hjemvendte soldatene, inkludert 3. Spetsnaz Brigade, og 589. Motoriserte infanteriregiment (senere ble den 15. motoriserte infanteribrigade).
De militære garnisonene ble innlemmet som en garnisonsby, og ble kalt Rosjtsjinskij 29. juni 1999. Navnet ble offisielt godkjent av den føderale regjeringen den 5. juni 2000.


== Referanser ==
Weiseispa

Weiseispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.


== Utseende ==
Små (3,5 - 4 millimeter), ovale, svarte skjoldbiller, undersiden gulbrunlig. Dekkvingene kan ha røde tegninger.  Kroppen er 1,5 - 1,8 ganger så lang som bred. Antennene er tynne, 11-leddete, omtren halvparten så lange som kroppen. Pronotum er avrundet firkantet, så langt som bredt, dekkvingene er jevnbrede, uten utvidete sidekanter, med 10 fine punktrader.


== Levevis ==
Både larver og voksne lever på planter og eter fra dem. Artene lever på arter i slekten Heliconia.


== Utbredelse ==
Slekten er kjent fra Colombia i nord til Bolivia i sør.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
stamme Imatidiini Hope, 1840
slekten Weiseispa Sekerka, 2014
Weiseispa angusticollis (Weise, 1893)
Weiseispa bimaculata (Balý, 1858)
Weiseispa cayenensis (Pic, 1923)
Weiseispa melancholica (Weise, 1910)
Weiseispa peruana (Weise, 1910)


== Litteratur ==
L. Sekerka (2014) Review of Imatidiini genera (Coleoptera: Chrysomelidae: Cassidinae). Acta Entomologica Musei Nationalis Pragae 54 (1): 257-314. [1]
L. Sekerka (2017) Taxonomic changes within Imatidiini and Hybosispini (Coleoptera: Chrysomelidae: Cassidinae). Acta Entomologica Musei Nationalis Pragae 57 (2): 351-380. [2]


== Eksterne lenker ==
(en) Weiseispa i Global Biodiversity Information Facility 
Weiseispa – detaljert informasjon på Wikispecies
385. artilleribrigade

385. artilleribrigade (russisk: 385-я гвардейская артиллерийская Одесская Краснознамённая, ордена Богдана Хмельницкого бригада) er en artilleribrigade i det russiske forsvaret som er underlagt 2. kombinerte armé. Brigaden er forlagt til Totskoje. Hovedvåpenet er 2S19 Msta.


== Referanser ==
Windsorispa

Windsorispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.


== Utseende ==
Små (5,2 - 5,4 millimeter), ovale, ensfarget røde skjoldbiller. Dekkvingene kan ha røde tegninger.  Kroppen er ca. 1,7 ganger så lang som bred, litt pæreformet. Antennene er tynne, 11-leddete, omtren halvparten så lange som kroppen. Pronotum er avrundet, bredere enn langt, dekkvingene er litt utvidete bakover, uten utvidete sidekanter, med 10 fine punktrader.


== Levevis ==
Både larver og voksne lever på planter og eter fra dem. Artene lever muligens på arter i kristtornslekten.


== Utbredelse ==
Slekten er kjent fra Colombia, Venezuela og Fransk Guyana.


== Systematisk inndeling ==

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
stamme Imatidiini Hope, 1840
slekten Windsorispa Sekerka, 2014
Windsorispa latifrons (Weise, 1910)
Windsorispa submarginata (Pic, 1934)


== Litteratur ==
L. Sekerka (2014) Review of Imatidiini genera (Coleoptera: Chrysomelidae: Cassidinae). Acta Entomologica Musei Nationalis Pragae 54 (1): 257-314. [1]
L. Sekerka (2017) Taxonomic changes within Imatidiini and Hybosispini (Coleoptera: Chrysomelidae: Cassidinae). Acta Entomologica Musei Nationalis Pragae 57 (2): 351-380. [2]


== Eksterne lenker ==
(en) Windsorispa i Global Biodiversity Information Facility 
Windsorispa – detaljert informasjon på Wikispecies
Asteriza

Asteriza er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.


== Utseende ==
Middelsstore (8 - 11,5 millimeter), brede, noe hvelvede, ovale, gjerne gul- og svartmønstrede (i alle fall på døde eksemplarer) skjoldbiller. Hodet er lite, ikke synlig ovenfra, antennene forholdsvis lange og tynne. Kroppsformen er bredt oval sett ovenfra, pronotum og dekkvinger er noe utvidet mot sidene. Dekkvingene er kraftig punkterte.


== Levevis ==
Både larver og voksne lever på planter og eter fra dem. Noen av artene er regnet som skadedyr.


== Utbredelse ==
Slekten finnes bare på Hispaniola.


== Systematisk inndeling ==
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Muligens bør bare Cistudinella og Eurypedus regnes til denne stammen, mens de øvrige slektene bør plasseres i gruppen Asterizini .

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
underfamilien Hispinae, Gyllenhal, 1813  – ikke i Norge, én art i Norden
stamme Ischyrosonychini Chapuis, 1875 eller Asterizini
slekten Asteriza Chevrolat in Dejean, 1836
Asteriza blakeae Shin, Chaboo & Clark, 2012
Asteriza darlingtoni Blake, 1939
Asteriza flavicornis (Olivier, 1790)
Asteriza tainosa Shin, Chaboo & Clark, 2012


== Litteratur ==
Chulwool Cal Shin (2015) Systematics and morphology of Ischyrosonychini, with an investigation of color change in the Geiger tortoise beetle (Coleoptera: Chrysomelidae). Doktoravhandling, University of Kansas
Chulwool Cal Shin, C.S. Chaboo og S. Clark (2012) Revision of the endemic Hispaniolan genus Asteriza Chevrolat, 1836, with description of two new species (Coleoptera: Chrysomelidae: Cassidinae: Ischyrosonychini). Zootaxa 3327: 34-53. ]


== Referanser ==


== Eksterne lenker ==
bugguide.net - bildedatabase over nordamerikanske insekter
(en) Asteriza i Encyclopedia of Life 
(en) Asteriza hos ITIS 
(en) Kategori:Asteriza – bilder, video eller lyd på Wikimedia Commons 
Asteriza – detaljert informasjon på Wikispecies
Sei det igjæn

Sei det igjæn er et musikkalbum med Anders Jektvik. Albumet ble utgitt den 23. oktober 2015.


== Sporliste ==
«Sei det igjæn»
«Hypnotisert»
«Brinnj hjærte brinnj» (Ingolf Jektvik/Anders Jektvik)
«Like før»
«9 volt»
«Cava»
«Slu som ein slange»
«Ut i det blå»
«Reng mæ»
«Skrik»
«Som ei sol»
«Sænga e ei tidsmaskin»


== Medvirkende ==


=== Musikere ===
Anders Jektvik - sang, gitarer, kor, låtskriver, produsent
Ole Jonas Storli - keyboard, piano, produsent, mix, mastering
Jon Krogstad - bass, kontrabass
Thomas Brodahl - trommer på Sei det igjæn, Brinnj hjærte brinnj, Cava og Som ei sol
Stian Lundberg - trommer/perkusjon på Hypnotisert, Like før, 9 volt, Slu som ein slange, Ut i det blå, Reng mæ, Skrik og Sænga e ei tidsmaskin
Øyvind Smidt - stryk på Ut i det blå og Sænga e ei tidsmaskin
Cecilia Dyrøy - kor
Simen Løberg - kor


=== Øvrige ===
Ingolf Jektvik - låtskriver
André Løyning - coverfoto/design


== Eksterne lenker ==
Sei det igjæn
Oslofjord Cycling Team

Oslofjord Cycling Team er et sykkellag sammensatt av ryttere fra klubbene i regionen Telemark, Vestfold og Buskerud.Oslofjord Cycling Team er et regionslag, dannet for at ryttere fra forskjellige klubber i TEVEBU skal få en mulighet til å kjøre norske og utenlandske UCI ritt.
Laget har base hos iMap Norge AS, som holder til på Nordre Kullerød 23 i Sandefjord. Hovedsponsor og driver av laget er IMap Norge AS, ved Sveinung Bertelsen.Laget kjørte under International Tour of Rhodes 2.2 med rytterne; Ken-Levi Eikeland, Marius Blålid, Andre Bekken, Jon Anders Bekken, Christian Bergsjø, Edvardt Tuko og Iver Knotten. Alle fra Tønsberg CKT.
>Laget kan stille som regionslag på UCI 1.2 og 2.2 løp.


== Referanser ==
https://www.procycling.no/dahl-apnet-tour-of-rhodes-andreplass/
Zaida Catalán

Zaida Maria Catalán (født 6. oktober 1980, død mars 2017) var en svensk jurist og politiker. Hun var talsperson for Grön Ungdom fra 2001 til 2005. Hun var lokalpolitiker i Stockholm fra 2005 til mars 2011
I juli 2016 ble hun oppnevnt som ekspert i FNs Group of Experts on the Democratic Republic of the Congo. 12. mars 2017 ble hun kidnappet i provinsen Kasaï i Kongo. Hun var der for å undersøke og dokumentere menneskerettighetsbrudd. En amerikansk FN-medarbeider og fire kongolesere ble kidnappet samtidig. Catalán, amerikaneren Michael Sharp og tolken deres, Betu Tshintela, ble funnet døde 27. mars. En videofilm som ble publisert av kongolesiske myndigheter viste drapet på Catalán.Dokumentarserien Uppdrag granskning viste hvordan Catalan og Sharp ble lurt av tolker som arbeidet for den kongolesiske sikkerhetstjenesten.


== Referanser ==
Kjøtt i mørket

Kjøtt i mørket er et musikkalbum med Anders Jektvik. Albumet ble utgitt den 7. september 2018.


== Sporliste ==
«Der æ ein gang hadd ei sjæl»
«Gå i hi»
«Svale»
«Smil»
«Professor Brochs»
«Kjøtt i mørket»
«Skrape på døra»
«I trailt'n»


== Medvirkende ==


=== Musikere ===
Anders Jektvik - sang, gitarer, kor, låtskriver
Ole Jonas Storli - keyboard, piano, produsent, mix
Jon Krogstad - bass
Thomas Brodahl - trommer


=== Øvrige ===
Karl Klaseie - mastering
Kari Johannes Raita - fotograf


== Eksterne lenker ==
Kjøtt i mørket
Joseph Nicollet

Joseph Nicolas Nicollet, også kjent som Jean-Nicolas Nicollet (født 24. juli 1786 i Cluses i Frankrike; død 11. september 1843 i Washington, D.C.) var en fransk matematiker og geograf.
Fra 1817 arbeidet han ved Parisobservatoriet under Pierre-Simon Laplace. Senere ble han professor for matematikk ved Collège Louis-le-Grand. 
I 1832 emigrerte Nicollet til USA. Han ledet tre ekspedisjoner for utforskningen av områdene ved Mississippi Rivers øvre løp. I 1839 reiste han til Washington D.C., der han ble syk og døde. Der ble hans Map of the Hydrographical Basin of the Upper Mississippi offentliggjort.
Nicollet County i Minnesota og månekrateret Nicollet er oppkalt etter ham.


== Referanser ==


== Litteratur ==

Martha Coleman Bray: Joseph Nicollet and His Map. American Philosophical Society, 1980. ISBN 087169140X.
Symposium

Symposium (i flertall symposier) er et faglig møte eller en konferanse om et vitenskapelig eller kunstnerisk emneområde der det er taler og programinnslag fra flere deltagere. Ordet kan, som i engelsk, også betegne ei samling avhandlinger som belyser samme tema, men er skrevet av ulike fagfolk.

Det latinske symposium kommer fra gresk symposion, Συμπόσιον. I oldtidas Hellas og Roma ble orda brukt om drikkegilder der det var samtaler og ivrige diskusjoner etter et måltid. En av Platons dialoger er kjent under tittelen Symposion, Symposium  eller Drikkegildet i Athen.


== Se også ==
Symposion, drikkelag med ordskifte i antikken
Konferanse, forhandling, drøfting, møte eller samtale om viktige eller aktuelle saker
Kongress, større faglig eller politisk sammenkomst


== Referanser ==


== Eksterne lenker ==
(en) Symposia – kategori av bilder, video eller lyd på Commons
Torleif Bjøntegaard

Torleif Bjøntegaard (født 7. desember 1885 i Øvre Rendal, død 22. januar 1964 i Øvre Rendal, også kjent som Thorleif Jensen Bjøntegaard og Th.J. Bjøntegaard) var en gårdbruker, skogeier, tømmermåler og lokalpolitiker for Høyre som var ordfører i Øvre Rendal 1920-1922.Bygdas dyrlege Halvor Paus beskriver ham som «selve høvdingen i øvre bygd» og som «staut, myndig og kraftig». Han ble i 1950 tildelt Kongens fortjenstmedalje i gull. Han ga ut en bok «En del av mine opplevelser og erindringer» i 1958  


== Gårdbruker ==
Som ung gikk han på Jønsberg landbruksskole 1905–06. 
Han var gårdbruker på gården Nordre Bjøntegaard (eller Helges), som han overtok etter mora i 1909 (faren forsvant i 1898), og overlot til dattera Birgit. 
Han anla elektrisk kornmølle på gården i 1917.Bjøntegaard var lotteier ved Sølensjøen og deltok i Sølensjøfisket. Han skrev artikkelen «Om sikfisket» i oppslagsverket Jakt og fiske.Han samarbeidet med Jens Løken og K. Ellevold om etableringen av Rendalen renselskap omkring 1920, og ble i 1961 tildelt den første viltstellprisen fra NJFF for dette arbeidet. Han skrev flere artikler om dette arbeidet i NJFFs tidsskrift Meddelelser fra Norsk Jæger- og Fisker-Forening: «Reinbestanden i Østerdalsfjellene på østsiden av Glommen» (1921), «Reinflokken i Rendalsfjellene» (1924), «Reinen i Rendalssølen» (1929) og «Reinstammen i Rendalsfjellene» (1937).Han hadde noen tillitsverv i Glommen skogeierforening, blant annet som foreningens representant i styret for Glommen tømmermåling 1927–39. Han var også formann i Nord-Østerdal skogforening 1920–30. Fra 1939 til 1953 var han ansatt i Glommen tømmermåling som distriktssjef. Som representant for skogeierne var han part i skogarbeiderkonfliktene omkring 1930, med fagforeningslederen Knut Vardenær Brøten som motpart.


== Samfunnsengasjert ==

Han satt i kommunestyret fra 1914, og var varaordfører 1914–1919 mens Martin Hornseth var ordfører. Han var også lensmann i Rendalen 1945–47. Han var fylkesstyremedlem i Hedmark Høyre 1920–22, 1930–36 og 1948–50.Bjøntegaard var medlem av Høyfjellskommisjonen fra 1918 til 1953. Han var medlem av Jaktlovkomiteen av 1937, som i 1939 la fram en innstilling som dannet grunnlag for Jaktloven av 1951. Han var også medlem av et nytt lovutvalg oppnevnt av Riksjegermesteren i 1940.Han var aktivt engasjert i skyttersport, jakt, fiske og friluftsliv. Han var invitert medlem av Den Norske Turistforening, og skrev artikkelen «Fiske, fangst og jakt» i Den norske turistforenings årbok 1949, hvor temaet var «Østerdalene».Han var områdesjef i Hjemmefronten fra 1943 til 1944.Han var den første i Rendalen som eide en bil. Sammen med Johs. Myrberg og Melkior Undseth bidro han til utgivelsen av Bulls bygdebok. Han utga boka En del av mine opplevelser og erindringer i 1958.En minnestøtte over ham er reist ved Stonga i rendalsfjellene.


== Referanser ==
Istvan Moldovan

Istvan Moldovan (født 1973) er en norsk/rumensk bordtennisspiller.
Han vant åtte NM-gull i perioden 2000–2014. Han vant kongepokalen i 2000, 2001, 2006 og 2014.


== Medaljer i norske mesterskap ==


== Se også ==
Norgesmesterskapet i bordtennis


== Kilder ==
bordtennis.no: Norgesmestere
Tom A. Schanke (2012): Norsk Idrettsleksikon – Toppidrett i 150 år, Bind 4, s. 45. Tom A. Schankes Forlag. ISBN 978-82-303-2060-0.
Raymond Gonzales

Raymond Gonzales (født 1975) er en norsk tidligere bordtennisspiller.
Han vant ni NM-gull i double og mixed double i perioden 1996–2012.


== Medaljer i norske mesterskap ==


== Kilder ==
bordtennis.no: Norgesmestere